Gibanje Rezistenca podpira ohranitev javnega Radia Študent!

Radio Študent skozi svoje delovanje nudi prostor kritičnim, feminističnim razmislekom in skozi vsebine ponuja pogled, ki je v medijih velikokrat spregledan. Vsebine, ki so eksplicitno prikazane skozi oddaje kot so Sektor Ž in Lezbomanija, implicitno pa se navajajo skozi celoten program RŠ, so ključnega pomena za slovenski medijski prostor.

Hkrati pa želimo poudariti pomen Univerzitetne redakcije, ki je v začetni fazi delovanja Gibanja Rezistenca s poročanjem o naši raziskavi nudila podporo našemu raziskovalnemu projektu.

Zato pozivamo Študentsko organizacijo Univerze v Ljubljani, da zagotovi ustrezna finančna sredstva za obstoj in nadaljnje delovanje tega neodvisnega medija, ki daje glas študentskemu gibanju, ki združuje kritično misel raznih iniciativ študent in študentk, v katere spadamo tudi mi.

<https://koalicija.radiostudent.si/>